Després d’haver aconseguit compartir el seu tresor en tres parts iguals,
els nostres tres pirates: Jack, Jeff i Joe, s’adonen que el seu tros de lingot
no els serà pas massa útil en una illa deserta,
sense menjador, sense crusants i sense televisió.
Problema: el seu vaixell, el Neptú,
va naufragar en arribar a l’illa. Aleshores, com fer-s'ho per tornar a marxar?
En Jack proposa de reconstruir una embarcació
amb el que queda de la seva vella carraca.
-Mi-te’l, crida en Jack, amb el cap dins les runes.
Acaba de retrobar el "Manual del pirata empantanegat".
En aquest manual, hi ha escrita aquesta frase misteriosa...
-Per fer un bon rai, cal que l'àrea de la base sigui igual
a set quarts de l'àrea de la vela.
En Jack, en Jeff i en Joe rumien,
quan tot d’una, en Joe troba una pista.
A força de rellegir la frase misteriosa,
comprèn que la vela
és la figura de referència, perquè és gràcies
a l'àrea de la vela que trobaran l'àrea del rai.
L'àrea de la vela és, doncs, la unitat.
Després, en Joe es posa a analitzar
amb detall les paraules misterioses, set quarts.
El denominador indica que la unitat està dividida en quatre parts iguals.
Un quart, dos quarts, tres quarts i quatre quarts.
Pel que fa al numerador, indica que la part s’utilitza
set cops.
La vela representa els quatre quarts. Encara calen tres quarts.
Quatre quarts més tres quarts.
Cal doncs l’equivalent d’una vela sencera
més tres parts de vela
per obtenir l’àrea de la base del rai.
Ja està, el rai està acabat. Els nostres tres pirates estan contents,
sembla un diamant.
Sense esperar més, reprenen el camí de retorn.
Ja han fet una desena part del viatge,
perdó, dues desenes parts, tres desenes parts, quatre desenes parts. Ai, ai, ai!
Bon vent, filibusters!